ఇస్లామాబాద్: మిత్రదేశం పాకిస్థాన్కు చైనా కోలుకోలేని షాకిచ్చింది. 50 బిలియన్ డాలర్లతో చేపట్టిన చైనా-పాక్ ఎకనమిక్ కారిడార్ (సీపీఈసీ)లో భాగంగా నిర్మిస్తున్న రోడ్డు ప్రాజెక్టులకు నిధులను తాత్కాలికంగా ఆపేసింది. ఈ ప్రాజెక్టులో అవకతవకలు చోటుచేసుకున్నట్టు వార్తలు రావడంతో చైనా ఈ నిర్ణయం తీసుకుంది. చైనా ప్రభుత్వ నిర్ణయంతో  పాకిస్థాన్ నేషనల్ హైవే అథారిటీ (ఎన్హెచ్ఏ) చేపట్టిన ట్రిలియన్ రూపాయల రోడ్డు ప్రాజెక్టులపై తీవ్ర ప్రభావం పడనుంది. ‘వన్ బెల్ట్-వన్ రోడ్’లో భాగంగా చైనా చేపట్టిన ఫ్లాగ్షిప్ ప్రాజెక్టు సీపీఈసీ పాక్ ఆక్రమిత కశ్మీర్ (పీవోకే) మీదుగా సాగుతోంది. ఇది చైనా స్వాధీనంలో ఉన్న జింజియాంగ్ ప్రాంతం నుంచి పాకిస్థాన్లోని బెలూచిస్థాన్ను కలుపుతుంది. చైనా తాజా నిర్ణయంతో 210 కిలోమీటర్ల పొడవైన డేరా ఇస్మాయిల్ ఖాన్-జోబ్ రోడ్ నిర్మాణం ఆగిపోనుంది. దీనిని రూ. 81 బిలియన్లతో నిర్మిస్తున్నారు. ఇందులో రూ.66 బిలియన్లను రోడ్డు నిర్మాణం కోసం ఖర్చు చేయనుండగా రూ.15 బిలియన్లను భూసేకరణకు వినియోగించనున్నారు. 110 కిలోమీటర్ల పొడవైన ఖుజ్దార్-బాసిమా రోడ్డు నిర్మాణంపైనా చైనా నిర్ణయ ప్రభావం పడనుంది. ఈ రహదారి నిర్మాణ అంచనా వ్యయం రూ.19.76 బిలియన్లు. మూడోది రాయ్కోట్ నుంచి థాకోట్ వరకు 136 కిలోమీటర్ల మేర నిర్మిస్తున్న కరకారోమ్ హైవే. దీని నిర్మాణ అంచనా వ్యయం రూ.8.5 బిలియన్లు. నిజానికి ఈ మూడు ప్రాజెక్టులు పాక్ ప్రభుత్వ సొంత అభివృద్ధి కార్యక్రమంలోనివి. అయితే డిసెంబరు 2016లో ఎన్హెచ్ఏ అధికార ప్రతినిధి మాట్లాడుతూ వాటిని సీపీఈసీ ప్రాజెక్టు కిందికి తీసుకొచ్చినట్టు ప్రకటించారు. దీంతో వీటికి నిధులు ఇచ్చేందుకు చైనా అంగీకరించింది. జాయింట్ వర్కింగ్ గ్రూప్ (జేడబ్ల్యూజీ) సమావేశంలో నవంబరు 20న ఇందుకు సంబంధించిన ఒప్పందం కూడా కుదిరింది. కాగా, సీపీఈసీ ప్రాజెక్టు నిర్మాణంలో అవినీతి చోటుచేసుకున్నట్టు వార్తలు రావడంతో చైనా విస్తుపోయిందని, అందుకనే నిధుల విడుదలకు తాత్కాలికంగా బ్రేక్ వేసిందని చైనా ప్రభుత్వ అధికారులు చెబుతున్నారు. సీపీఈసీలో అక్రమాలు చోటుచేసుకుంటున్నట్టు పాక్ పత్రికల్లో వస్తున్న కథనాలతో చైనా షాక్ తిన్నదని, నిధులను ఆపడానికి కారణం అదేనని ప్రభుత్వాధికారి ఒకరు తెలిపారు.
islamabad: mitradesam paakisthaanku chaina kolukoleni shaakichindi. 50 billian daalarlatho chepattina chaina-pak ekanamik karidar (cpc)loo bhagamga nirmistunna roddu praajektulaku nidhulanu taatkaalikamgaa aapesindi. ee praajectulo avakatavakalu chotuchesukunnattu vaartalu raavadamtho chaina ee nirnayam teesukundi. chaina prabhutva nirnayamtho  pakisthan neshanal haive atharity (enhechea) chepattina trillian roopaayala roddu praajektulapai teevra prabhaavam padanundi. ‘van belt-van rod’loo bhagamga chaina chepattina flagship praajektu cpc pak aakramita kashmir (peevoke) meedugaa saagutondi. idhi chaina swaadheenamlo unna jinjiang praantam nunchi paakisthaanlooni beluchisthaannu kaluputundi. chaina taja nirnayamtho 210 kilometerla podavaina dera ismail khan-job rod nirmaanam aagiponundi. deenini roo. 81 biliyanlatho nirmistunnaaru. indulo roo.66 biliyanlanu roddu nirmaanam kosam kharchu cheyanundagaa roo.15 biliyanlanu bhusekaranaku viniyoginchanunnaaru. 110 kilometerla podavaina khujdar-basima roddu nirmaanampainaa chaina nirnaya prabhaavam padanundi. ee rahadari nirmaana anchana vyayam roo.19.76 biliyanlu. moododi raykot nunchi thacot varaku 136 kilometerla mera nirmistunna karakarom haive. deeni nirmaana anchana vyayam roo.8.5 biliyanlu. nijaaniki ee moodu praajektulu pak prabhutva sonta abhivruddhi kaaryakramamlonivi. ayithe disembaru 2016loo enhechea adhikara pratinidhi maatlaadutuu vaatini cpc praajektu kindiki teesukochinattu prakatinchaaru. deentho veetiki nidhulu ichenduku chaina angeekarinchindi. jaint varking groop (jadabluji) samavesamlo navambaru 20na induku sambandhinchina oppandam kuudaa kudirindi. kaga, cpc praajektu nirmaanamlo avineeti chotuchesukunnattu vaartalu raavadamtho chaina vistupoyindani, andukane nidhula vidudalaku taatkaalikamgaa breake vesindani chaina prabhutva adhikaarulu chebutunnaru. cpclo akramaalu chotuchesukuntunnatta pak patrikallo vastunna kathanaalatho chaina shak tinnadani, nidhulanu aapadaaniki kaaranam adenani prabhutvaadhikaari okaru telipaaru.